Source: https://octavpelin.wordpress.com/2013/01/29/page/2/
Timestamp: 2020-01-27 09:59:55+00:00

Document:
29 | ianuarie | 2013 | Octavpelin's Weblog | Pagină 2
CONOR MAYNARD ft.NE-YO – TURN AROUND!
RITA ORA – HOW WE DO(PARTY)!
O INTREBARE PREMIERULUI VICTOR PONTA:CE CAUTA SEBASTIAN GHITA PRIETENUL LUI BASESCU IN USL?!,SI CE FEL DE REPUBLICA VREI?!
Premierul Victor Ponta a declarat luni seară că noua Constituţie va trebui să precizeze foarte clar competenţele preşedintelui, în probleme precum numirea ambasadorilor, iar următorul preşedinte trebuie convins încă de pe acum că sunt multe situaţii în care el este notar.
„Vreau să să precizăm foarte clar care sunt competenţele preşedintelui, pentru lucruri precum cine numeşte ambasadorii. Acum suntem pe acelaşi circuit ca şi la procurorii şefi, adică trebuie să îi propună ministrul de Externe, că altfel nu îi poate numi preşedintele. Pe preşedintele Băsescu nu îl vom mai convinge niciodată, dar pe următorul preşedinte trebuie să îl convingem de acum, înainte să fie preşedinte, că sunt multe situaţii în care, da, preşedintele este notar: vezi dacă s-au îndeplinit condiţiile legale pentru procurori, ambasadori, proiecte de legi şi le semnezi. Sunt alte domenii în care preşedintele are decizia finală”, a spus Ponta la postul Digi 24 TV.
El a asigurat însă că preşedintele nu va rămâne ca un „simplu monarh” cu drepturi cutumiare.
Etichete:O INTREBARE PENTRU VICTOR PONTA C:CE CAUTA SEBASTIAN GHITA PRIETENUL LUI TRAIAN BASESCU IN USL?!SI CE FEL DE REPUBLICA VREI?!
VIZIUNEA”COABITARII”A BOCULUI TONTA CU TRAIAN BASESCU!
Coabitarea cu Băsescu, în viziunea lui Ponta.
Victor Ponta are o viziune „originală” despre acordul de coabitare cu Traian Băsescu, acord de care. cel puţin până acum, nici prin cap nu-i trece să se dezică în pofida criticilor.
Ponta a afirmat luni seară că acordul de coabitare cu Traian Băsescu presupune o delimitare clară a competenţelor, făcând în acest sens o paralelă cu… un meci de fotbal, în care el joacă pe teren, iar preşedintele stă în tribună.
„Eu sunt pe teren. Cu echipa mea, echipa guvernamentală, încercăm să ne batem cu adversarii, să dăm goluri, preşedintele stă în tribuna de onoare, are voie să mă critice, are voie să mă fluiere, are voie să facă orice, ca orice om tribună, important este să nu-mi intre pe teren să-mi ia tricoul, să-mi ia mingea, să bată el 11 metri, ceea ce se întâmpla în perioada în perioada guvernării cu domnul Boc sau cu domnul Ungureanu. Până astă seară inclusiv acest scop de fond al colaborării instituţionale, din punctul meu de vedere, s-a respectat. Uitaţi-vă că este prima dacă când preşedintele nu se vede cu cei de la FMI. (…) Aşa-i normal, că de fapt FMI discută cu Guvernul, nu are nicio treabă cu preşedintele”, a declarat Ponta la Digi 24.
Pe de altă parte, el a admis că nu-i convine ideea că Băsescu este cel care participă la Consiliul European, dar a arătat că respectă decizia Curţii Constituţionale în acest sens şi că intenţionează să modifice Legea Fundamentală, care ar urma să prevadă că premierul merge la această reuniune.
„O să fie Consiliul European pe 8 februarie, merge preşedintele. Nu-mi place chestia asta, bănuiesc că nici preşedintelui nu-i place că nu se vede cu FMI, dar ne-am delimitat fiecare partea sa de competenţe şi până astăzi inclusiv nici unul dintre noi nu a încălcat această (înţelegere – n.r.)”, a afirmat Ponta.
Întrebat ce ar alege să sacrifice, de dragul stabilității – relația cu USL sau coabitarea cu Traian Băsescu, în condițiile în care partenerii de coaliție ar cere o nouă suspendare a președintelui -, Victor Ponta a spus că nu s-a pus problema până acum.
„E normal ca Crin Antonescu să fie mai intransigent”, pentru că nu are obligațiile, instituționale, pe care le are el în calitate de prim-ministru, dar și pentru că este candidatul USL la funcția de președinte „și acum, și la anul”. Are obligația, lucru pe care îl știe, l-am discutat de foarte multe ori, să-și prezinte profilul său de președinte. Traian Băsescu își încheie mandatul la anul, asta e singura certitudine. Și atunci oamenii vor să știe – dom’le, cine va veni după Traian Băsescu? Din punctul meu de vedere, marele favorit, inevitabil, este Crin Antonescu, iar Crin Antonescu trebuie să-și construiască profilul de viitor președinte al României”, a declarat Victor Ponta, luni seara la Digi24.
„Dacă ajungem în situația în care le un moment dat să spui – dom’le, ce faci, rămâi în situaţia asta instituţională cu Băsescu şi rupi USL-ul sau rămâi cu USL-ul și te cerți cu Băsescu – nu s-a pus problema după alegeri. Înainte de alegeri s-a pus de multe ori și de fiecare dată alegerea mea a fost pentru USL și pentru partenerii mei”, a mărturisit liderul PSD la Digi24. „După alegeri, însă, niciodată (…) nu a existat și nu cred că va exista o discuție între Crin Antonescu și mine – domnule, nu te mai vezi cu Băsescu sau nu mai discuți cu Băsescu sau te apuci și-l critici și tu…”, a mai spus că premierul.
Potrivit lui Ponta, liderul liberal a înțeles că premierul trebuie să colaboreze cu președintele, indiferent cine ar fi el, cu atât mai mult cu cât în discuțiile cu președintele PNL, de fiecare dată, Victor Ponta, îi spune: „Crin, data viitoare tu vei fi aici și cu tine voi colabora în același fel”.
La remarca moderatorului că ar putea avea dezacorduri și cu Crin Antonescu în postura de președinte, premierul s-a declarat convins că va colabora mai bine cu partenerul de coaliție, pentru că „nu există animozități personale”.
Ponta, hotărât să ducă până la capăt acordul de coabitare de dragul „stabilităţii”
La afirmaţia lui Antonescu de luni seară cum că „există această percepție că Victor Ponta face concesii președintelui. E o problemă pe care dl. Victor Ponta trebuie să o ia în calcul ca om politic, pentru că este serioasă”, Ponta a replicat: „Păi și o iau în calcul!”. „Decizia mea e foarte clară, obligația mea care-mi revine ca prim-ministru, înainte chiar de aceea ca om politic, este de a duce țara asta pe un drum stabil. Dacă asta presupune să fiu criticat – și pe bună dreptate – că fac concesii președintelui, că nu-i mai adresez epitete, că merg, dacă mă cheamă să discutăm anumite subiecte, decizia mea e luată – voi face acest lucru”, a asigurat Ponta.
Întrebat cine anume i-a propus înainte să opteze pentru USL sau Traian Băsescu, premierul a evitat să dea un răspuns tranșat. „În momentul în care lucrurile au degenerat spre un conflict între majoritatea USL și președinte, poziția mea a fost foarte tranșantă. Acuma, însă…Sigur, așteptarea există, încă foarte mare, haideți să-l suspendăm, haideți să terminăm mai repede, hai să-l demitem mai repede…aici, opțiunea mea rămâne cea a unui prim-ministru: dacă nu se întâmplă lucruri grave, mai putem să mai stăm un an până își termină mandatul, nu murim dacă mai stăm un an!”, a spus premierul.
„Dacă, Doamne ferește, se-ntâmplă noi conflicte, dar nu-mi doresc, cred că ar fi foarte rău pentru România…”, a adăugat președintele PSD.
Etichete:VIZIUNEA"COABITARII"A BOCULUI TONTA CU TRAIAN BASESCU!
PENTRU BUGETUL MARIT AL CNA ,AVIZ FAVORABIL!
Comisiile parlamentare reunite pentru cultură au avizat pozitiv, marţi, cu 21 de voturi pentru, două împotrivă (PPDD) şi o abţinere, bugetul Consiliul Naţional al Audiovizualului pe 2013.
CNA are prevăzut un buget de 8,45 milioane lei, în creştere cu 15,18% faţă de execuţia preliminată din 2012, care a fost de 7,33 milioane lei, potrivit proiectului Legii bugetului de stat.
Conform documentului citat, cheltuielile de personal pentru CNA sunt de 7,27 milioane lei, în creştere cu 14,23%.
De asemenea, proiectul prevede o creştere de 18,99% la capitolul cheltuieli de bunuri şi servicii (de la 948.000 lei în execuţia preliminată din 2012, la 1,12 milioane lei în propunerea pentru 2013).
Etichete:AVIZ FAVORABIL!, PENTRU BUGETUL MARIT AL CNA
IN URMA INTOXICARII BASISTE A HAZNALEI PORTOCALII RO TV,MINISTRUL JUSTITIEI MONA PIVNICERU IL SMOTOCESTE PE DEMISUL PENAL TRAIAN BASESCU!
Pivniceru îi răspunde lui Băsescu.
Întrebată cum comentează propunerea lui Traian Băsescu referitoare la alegerea şeful Parchetului General şi şeful DNA, ministrul justiţiei a declarat, luni, că în România există o lege și că nu putem să o potrivim după interese.
„În acest moment, în România există o lege. Noi nu putem să potrivim legea după interese sau după cum ni s-ar părea că ar fi mai convenabil ca aplicaţie. Legea decide ferm că propunerea pentru aceste funcţii o face ministrul Justiţiei, CSM dă un aviz consultativ şi preşedintele numeşte. Pe acest lanţ trofic nu putem schimba competenţele, nu putem inversa competenţele, nu putem face adaosuri care exced cadrului legislativ”, a declarat Pivniceru.
Întrebată cum se poate rezolva această problemă, Mona Pivniceru a răspuns: „Rezolvarea înseamnă intrarea în normalitate şi ca fiecare instituţie în stat să îşi verifice bine competenţele, să verifice dacă nu cumva ele însele duc la un blocaj şi la a face de a nu fi funcţională o instituţie care are o importanţă imensă în statul român. După cum se trenează procedurile, s-ar părea că la unele instituţii nu prea e important (…)”.
Traian Băsescu și-a prezentat soluția privind alegerea procurorilor șefi ca fiind de natură să rezolve impasul actual.
Potrivit acestuia, selectarea acestora ar trebui să fie făcută de CSM şi acceptată fără rezerve de către Ministerul Justiţiei şi Presedinţie.
„Având în vedere că CSM îi supraveghează în activitate, soluţia ar fi să avem încredere în CSM şi noi să ne angajăm să respectăm recomandările”, a spus Băsescu.
Odată acceptată şi aplicată soluţia responsabilizării CSM privind selecţia procurorului general şi a șefului DNA, acelaşi model ar putea fi extins şi la numirea adjuncţilor celor doi, precum şi la cea a şefilor de secţii din Parchete, a mai spus Băsescu.
De asemenea, preşedintele a invocat și MCV, in sustinerea propunerii sale afirmând că acceptarea acestei soluţii ar permite şi o remediere a modului de reflectare în raportul pe care Comisia Europeană îl va prezenta săptămana viitoare.
Europarlamentarul Norica Nicolai îl contrazice însă pe Traian Băsescu în ceea ce privește influența situației din CSM asupra raportul MCV.
Nicolai a declarat pentru luju.ro că, mai degrabă, MCV este influențat de legile pentru siguranța națională.
De asemenea, europarlamentarul a declarat că acțiunile ministrului Justiției, Mona Pivniceru, de a comunica cu membrii Parlamentului și ai Comisiei sunt o influență bună.
Reprezentanții CE și-au schimbat optica și nu mai pleacă urechea la spusele președintelui Băsescu, susține Nicolai.
Cu privire la situația din CSM, nu există o agitație în PE, pentru că europarlamentarii sunt de părere că este o problemă ce trebuie rezolvată de judecători și procurori, conchide europarlamentarul.
Etichete:IN URMA INTOXICARII BASISTE A HAZNALEI PORTOCALII RO TV, MINISTRUL JUSTITIEI, MONA PIVNICERU IL SMOTOCESTE PE TRAIAN BASESCU!
Moartea libertății de exprimare nordice și a democrației este completă octavpelin.wordpress.com/2020/01/27/moa… https://t.co/7jgseSNmPj 8 minutes ago
HAUX – SEASIDE! youtube.com/watch?v=5RsjXz… octavpelin.wordpress.com/2020/01/27/hau… 10 minutes ago
R3HAB ,CLARA MAE ,FRANCK WALTER – MORE THAN OK! youtube.com/watch?v=-zYz0O… octavpelin.wordpress.com/2020/01/27/r3h… 12 minutes ago
UNZUCHT – JENSEITS DER WELT! youtube.com/watch?v=j8dCRM… octavpelin.wordpress.com/2020/01/27/unz… 15 minutes ago
MAX OAZO ,BONZANA –@COMMIGO! youtube.com/watch?v=MSTh51… octavpelin.wordpress.com/2020/01/27/max… 17 minutes ago
TAROT – WINGS OF DARKNESS! youtube.com/watch?v=xD1q21… octavpelin.wordpress.com/2020/01/27/tar… 19 minutes ago

References: CSM 
 CSM 
 CSM 
 CSM 
 CSM 
 CSM